
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

199. Αναγνώριση της κοινότητας Κανδάνου της Επαρχίας Σέλινου 

του Νομού Χανιών σε δήμο. 1 

200. Τροποποίηση του Προεδρικού Διατάγματος 60/1988 Δομή, 

ρόλος και τρόπος διοίκησης και λειτουργίας της Κοινωνικο¬ 
ποιημένης Επιχείρησης «Οργανισμός Αποχέτευσης Θεσσαλο¬ 
νίκης (ΟΑΘ)». 2 

201. Αντικατάσταση του εδαφίου β' της παραγράφου 3 του άρθρου 

1 του Π.Δ. 85/1986 «Γενικές εξετάσεις ειδικών μάθημά- υ 
των» (ΦΕΚ 31Α’). 3 

202. Ρύθμιση θεμάτων του αστυνομικού και άλλου προσωπικού 

του Υπουργείου Δημόσιας Τάξης.-4 

203. Τροποποίηση διατάξεων του Π.Δ. 584/1985 «Οργμνωση 

και λειτουργία Υγειονομικής Υπηρεσίας της Ελληνικής 
Αστυνομίας· (Α-204). 5 

204. Αποδοχή καταθέσεων σε Κοινό Λογαριασμό από γην Τρά¬ 
πεζα ΜΑΚΕΔΟΝΙΑΣ - ΘΡΑΚΗΣ Α.Ε. 6 

205. Αποδοχή καταθέσεων σε Κοινό Λογαριασμό από την ΕΛΛΗ- 

ΝΟΓΑΛΛΙΚΗ ΤΡΑΠΕΖΑ ΔΙΕΘΝΟΥΣ ΕΜΠΟΡΙΟΥ ΚΑΙ 
ΝΑΥΤΙΛΙΑΣ Α.Ε. 7 

206. Προσαρμογή της ελληνικής νομοθεσίας προς τις διατάξεις 
της Οδηγίας του Συμβουλίου των Ευρωπαϊκών Κοινοτήτων 

, 77/796/ΕΟΚ της 12ης Δεκεμβρίου 1977 «περί της αμοι¬ 

βαίας αναγνωρίσεως των διπλωμάτων, πιστοποιητικών και 
άλλων τίτλων των οδικών μεταφορέων εμπορευμάτων και 
μεταφορέων επιβατών» και «περί των μέτρων προς διευκό¬ 
λυνση της πραγματικής ασκήσεως του δικαιώματος εγκατα- 
στάσεως των μεταφορέων αυτών», όπως τροποποιήθηκε με 
την Οδηγία 80/1180/ΕΟΚ της 4ης Δεκεμβρίου 1980. . 8 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Παραχώρηση κοινόχρηστης έκτασης 505.025 τ.μ. του αγροκτή¬ 
ματος Φέρών Ν. Έβρου, στο Ταμείο Εθνικής Άμυνας 

(ΤΕΘΑ). 9 

Παραχώρηση κοινόχρηστης έκτασης 128,345 στρεμμάτων στο Τε¬ 
χνολογικό Εκπαιδευτικό Ίδρυμα (Τ.Ε.Ι.) Μεσολογγίου (πα¬ 
ράρτημα Ιωαννίνων) .10 

ΑΠΟΦΑΣΕΙΣ 


Τροποποίηση της ΠΔ/ΤΕ 1497/20.3.89 που αφορά τη διά¬ 
θεση ποσοστού των καταθέσεων του Ταχυδρομικού Τα- 
μειυτηρίου για την χρηματοδότηση των Οργανισμών 
Κοινωνικής Ασφάλισης .11 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 611/88, αρμοδιότητας Υπουρ¬ 
γείου Δικαιοσύνης .12 

Διορθώσεις Σφαλμάτων στο Π.Δ. 143/1989 αρμοδιότητας Υπουρ¬ 
γείου Μεταφορών και Επικοινωνιών .13 


ΠΡΟΕΔΡΙΚΑ ΔΙΑΤΑΓΜΑΤΑ 

V" 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 199 (1) 

Αναγνώριση της κοινότητας Κανδάνου της Επαρχίας Σέλινου του Νο¬ 
μού Χανιών σε δήμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 2 του δημοτικού και κοινοτι¬ 
κού κώδικα (Π.Δ. 76/1985, ΦΕΚ 27/1.3.1985 τεύχος Α). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137Α’), σε συνδυασμό με τις διατάξεις 
του άρθρου 4 του Ν. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ 51Α’). 

3. Τη γνώμη του Συμβουλίου Τοπωνυμιών που διατυπώθηκε στο 1/ 
1989 πρακτικό, της 4.1.1989. 

4. Την 223/1989 γνωμοδότηση του Συμβουλίου της Επικράτειας, 
με πρόταση του Υπουργού Εσωτερικών, αποφασίζουμε: 

Άρθρο μόνο 

Η Κοινότητα Κανδάνου της Επαρχίας Σέλινου του Νομού Χανιών, 
αναγνωρίζεται σε δήμο με το όνομα Δήμος «Κανδάνου» με έδρα το συ¬ 
νοικισμό «Κάνδανος, ο» της κοινότητας Κανδάνου, λόγω ιδιαίτερης 
ιστορικής σημασίας. 

Στον Υπουργό Εσωτερικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΑΠ.-ΑΘ. ΤΙΟΧΑΤΖΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 200 (2) 

Τροποποίηση του Προεδρικού Διατάγματος 60/1988 Δομή, ρόλος και 

τρόπος διοίκησης και λειτουργίας της Κοινωνικοποιημένης Επιχεί¬ 
ρησης «Οργανισμός Αποχέτευσης Θεσσαλονίκης (ΟΑΘ)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάζεις των παραγράφων 2 & 3 του άρθρου 2 του Ν. 1365/ 
1983 (ΦΕΚ 80/Α/1983) «κοινωνικοποίηση των επιχειρήσεων δημό¬ 
σιου χαρακτήρα ή κοινής ωφέλειας». 

2. Το Π.Δ. 358/1986 «Καθορισμός αρμοδιοτήτων Υπουργείου Βό¬ 
ρειας Ελλάδας» (ΦΕΚ Α 158/10.10.1986). 

3. Τις διατάξεις του νόμου 1731/1987 άρθρο 56 (ΦΕΚ 161/ 
9.9.87). 

4. Την με αριθ. 457/1988 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Εσωτερικών, Εθνικής Οι¬ 
κονομίας και Μακεδονίας Θράκης, αποφασίζουμε: 

Άρθρο 1 

Η παράγραφος 1 του άρθρου 7 του Π.Δ. 60/1988 (αντικαθίσταται 
ως εξής: «Το Δ.Σ. είναι 7μελές και αποτελείται από τέσσερις (4) εκπρο¬ 
σώπους του Κράτους, ένα (1) εκπρόσωπο των εργαζομένων στον Οργα¬ 
νισμό και δύο (2) εκπροσώπους της Τοπικής Αυτοδιοίκησης και ορίζε¬ 
ται για τριέτή θητεία με κοινή απόφαση των Υπουργών Εσωτερικών, 
Εθνικής Οικονομίας και Μακεδονίας Θράκης δημοσιευόμενη στην Εφη¬ 
μερίδα της Κυβερνήσεως. Με την ίδια απόφαση ορίζεται μεταξύ των με¬ 
λών του Διοικητικού Συμβουλίου ο Πρόεδρος και Αναπληρωτής του». 

Άρθρο 2 

Η ισχύς του διατάγματος αυτού ορίζεται από τη δημοσίευσή του στην 
Εφημερίδα της Κυβερνήσεως. 

Στον Υπουργό ΕθνικήςΎΙικονομίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 6 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΠΑΝ. ΡΟΥΜΕΛΙΩΤΗΣ 

ΜΑΚΕΔΟΝΙΑΣ - ΘΡΑΚΗΣ 

ΣΤΎΛ.-ΑΓΓ. ΠΑΠΑΘΕΜΕΛΗΣ 
—♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 201 (3) 

Αντικατάσταση του εδαφίου β’ της παραγράφου 3 του άρθρου 1 του 

Π.Δ. 85/1986 «Γενικές εξετάσεις ειδικών μαθημάτων» (ΦΕΚ 

31Α’). 

,· Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 3 του Ν. 1771/ 
1988 «Τροποποίηση και συμπλήρωση του συστήματος εισαγωγής 
σπουδαστών στην Τριτοβάθμια Εκπαίδευση και άλλες διατάξεις» (ΦΕΚ 
71Α’) και 

2. Την αριθμ. 220/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο 

Το εδάφιο β’ της παραγράφου 3 του άρθρου 1 του Π.Δ. 85/1986, 
αντικαθίσταται ως εξής: 

«β) Υπαγόρευση μουσικού κειμένου (ϋΙΟΤΕΕ). Υπαγορεύεται, εκτε- 
λούμενο στο πιάνο, μονόφωνο μουσικό κείμενο, το οποίο καταγράφεται 
από τους εξεταζόμενους σε ευρωπαϊκή μουσική σημειογραφία. Η εξέ¬ 


ταση του μαθήματος αυτού μπορεί να γίνεται διαδοχικά κατά ομάδες 
υποψηφίων, σύμφωνα με ονομαστική αλφαβητική κατάσταση: Στην πε¬ 
ρίπτωσή αυτή γίνεται επιλογή ξεχωριστού θέματος για κάθε ομάδα εξε- 
ταζομένων. 

Κατά την εξέταση του μαθήματος το μουσικό κείμενο εκτελείται στο 
πιάνο συνολικά τρεις (3) φορές με την εξής διαδικασία: 

I) Δίνεται στους υποψηφίους η τονικότητα και η πρώτη νότα του κει¬ 
μένου. 

II) Εκτελείται ολόκληρο το μουσικό κείμενο μία (1) φορά σε κανονικό 
ρυθμό, χωρίς να γράφουν οι υποψήφιοι. 

III) Εκτελείται το μουσικό κείμενο σε ρυθμό υπαγόρευσης, προκειμέ- 
νου να γραφεί από τους υποψηφίους και συγκεκριμένα: 

Για την υπαγόρευση το μουσικό κείμενο χωρίζεται σε μικρότερα τμή¬ 
ματα των δύο (2) μέτρων (δίμετρα). Κάθε δίμετρο εκτελείται αργά τρεις 
(3) φορές συνδεόμενο με το προηγούμενο και με το επόμενο, ως ακολού¬ 
θως: Εκτελείται μία φορά το πρώτο δίμετρο, ακολουθεί μικρή διακοπή 
και εκτελείται για δεύτερη φορά, ακολουθεί νέα μικρή διακοπή και εκτε- 
λείται για τρίτη φορά, συνδεόμενο όμως αυτή τη φορά με το δεύτερο δί¬ 
μετρο. Ακολουθεί μικρή διακοπή, το δεύτερο δίμετρο εκτελείται μόνο 
του και μετά από νέα μικρή διακοπή εκτελείται για τρίτη φορά το δίμε¬ 
τρο αυτό, συνδεόμενο όμως με το τρίτο δίμετρο κ.ο.κ. Το τελευταίο δί¬ 
μετρο του μουσικού κειμένου εκτελείται μία (1) φορά συνδεόμενο με το 
προηγούμενο δίμετρο και δύο (2) φορές μόνο του. 

IV) Κατά την εκτέλεση του μουσικού κειμένου σε ρυθμό υπαγόρευσης 
ένας από τους μουσικούς επιτηρητές της αίθουσας δείχνει στους υποψή¬ 
φιους με τα δάκτυλα του χεριού του, ότι το συγκεκριμένο δίμετρο εκτε- 
λείται για πρώτη, δεύτερη ή τρίτη φορά. 

V) Μετά το τέλος της υπαγόρευσης το μουσικό κείμενο εκτελείται για 
τρίτη φορά σε κανονικό ρυθμό. 

VI) Από το τέλος της τρίτης εκτέλεσης δίνεται στους υποψηφίους συνο¬ 
λικός χρόνος δέκα (10) λεπτών της ώρας, προκειμένου να διορθώσουν 
τυχόν λάθη ή να καθαρογράψουν το μουσικό κείμενο. 

Με τη λήξη του χρόνου των δέκα (10) αυτών λεπτών οι υποψήφιοι 
οφείλουν να παραδώσουν αμέσως και χωρίς καμιά καθυστέρηση τα 
γραπτά τους δοκίμια στους επιτηρητές της αίθουσας και να απομακρυν¬ 
θούν από το χώρο των εξετάσεων». 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡ/ΜΑΤΩΝ 

ΓΙΩΡΓΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 202 (4) 

Ρύθμιση θεμάτων του αστυνομικού και άλλου προσωπικού του Υπουρ¬ 
γείου Δημόσιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδαφ. α, γ, στ και θ και 7 του Ν. 1481/ 
1984 «Οργανισμός Υπουργείου Δημόσιας Τάξης» (Α' 152), όπως αντι- 
καταστάθηκε με το άρθρο 1 παρ. 1 και 2 του Ν. 1590/1986 «Τροπο¬ 
ποίηση διατάξεων του Ν. 1481/1984....» (Α’ 49). 

β. Του Π.Δ. 137/1986 «Συγκρότηση της Γενικής Γραμματείας Δη- 
μόσιοις Τάξης σε Υπουργείο Δημόσιας Τάξης» (Α' 51). 

2. Την 7004/3/8 από 21.12.1988 απόφαση του Πρωθυπουργού 
και Υπουργού Δημόσιοις Τάξης «Ανάθεση αρμοδιοτήτων στον Υφυ¬ 
πουργό Δημόσιας Τάξης Σήφη Βοιλυράκη» (Β’ 921). 

3. Την υπ’ αριθμ. 240/1989 γνωμοδότηση του Συμβουλίου της 
Επικράτειας ύστερα από πρόταση Υπουργού Οικονομικών και του Υφυ- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3171 


πουργού Δημόσιας Τάξης, αποφασίζουμε: 

Άρθρο 1 

Τυπικά προς προαγωγή προσόντα αξιωματικών 

1. Στο άρθρο 10 του Ν. 671/1977 «Περί ιεραρχίας, προαγωγών... 
αξιωματικών...» (Α' 236) προστίθεται παρ. 5 ως ακολούθως: 

5. Αξιωματικός, προαχθείς ή προαγόμενος επ’ ανδραγαθία ή ως 
ολυμπιονίκης, θεωρείται ότι απέκτησε το βαθμό του Υπαστυνόμου Β’ 
από τη χρονολογία που απέκτησε το βαθμό αυτό ο, μετά την ανωτέρω 
προαγωγή, αμέσως νεότερος του». 

2. Οι (αξιωματικοί, που εντάχθησαν στην Ελληνική Αστυνομία, σύμ¬ 
φωνα με τις διατάξεις των άρθρων 55 και 56 του Ν. 1481/1984, για 
την απόκτηση δικαιώματος προαγωγής κατά τα άρθρα 10 και 28 του 
Ν. 671/1977, θεωρείται ότι έχουν συμπληρώσει το συνολικό χρόνο 
υπηρεσίας αξιωματικού, που συμπλήρωσε ο αμέσως νεώτερός του, εφό¬ 
σον ο τελευταίος δεν έχει απολέσει αρχαιότητα κατ’ εφαρμογήν των δια¬ 
τάξεων του άρθρου 12 παρ. 2 και 3 του Ν. 671/1977. 

Άρθρο 2 

Είσοδος στις Σχολές προς φοίτηση 

1. Η παράγραφος 6 του άρθρου 7 του Ν.Δ. 649/1970 «Περί ιεραρ¬ 
χίας, προαγωγών... Ανθυπασπιστών...» (Α' 176) αντικαθίσταται ως 
ακολούθως: 

«6. Ανθυπαστυνόμοι και Πυρονόμοι που καλούνται προς φοίτηση στις 
ανωτέρω Σχολές, κωλυόμενοι κατά το χρόνο της εκπαίδευσης για υπη¬ 
ρεσιακούς λόγους και χωρίς δική τους υπαιτιότητα, καλούνται προς φοί¬ 
τηση στην επόμενη, μετά την άρση του κωλύματος αυτού, εκπαιδευτική 
περίοδο, εφόσον δεν απώλεσαν τα απαιτούμενα προσόντα. Αν αποφοιτή¬ 
σουν ευδόκιμα, εντάσσονται, ανάλογα με το βαθμό επίδοσής τους, στην 
επετηρίδα μαζί με τους αποφοιτήσαντες συναδέλφους τους κατά την εκ¬ 
παιδευτική περίοδο κατά την οποία κλήθηκαν για πρώτη φορά να φοιτή¬ 
σουν. 

Σε περίπτωση που για σοβαρούς προσωπικούς ή οικογενειακούς λό¬ 
γους ζητήσουν την εξαίρεσή τους από τη φοίτηση στη συγκεκριμένη εκ¬ 
παιδευτική περίοδο, εφόσον οι προβαλλόμενοι λόγοι κριθούν βάσιμοι, 
καλούνται να φοιτήσουν στην επόμενη περίοδο, με την προϋπόθεση ότι 
δεν απώλεσαν τα απαιτούμενα προσόντα. Νέα εξαίρεση επιτρέπεται 
μόνο για μια ακόμη φορά. Στις ανωτέρω περιπτώσεις, οι αποφοιτούντες 
ευδόκιμα, εντάσσονται στην επετηρίδα των συναδέλφων τους με τους 
οποίους αποφοιτούν μαζί. 

Για τους διατελούντες στην κατάσταση υπηρεσίας γραφείου, η κατά¬ 
στασή τους αυτή δεν αποτελεί κώλυμα για την πρότασή τους προς φοί¬ 
τηση ή συμμετοχή στις εξετάσεις, οι καλούμενοι όμως προς φοίτηση πα- 
ραπέμπονται στην Υγειονομική Επιτροπή του άρθρου 55 του Π.Δ. 
584/1985 (Α' 205) για να αποφανθεί αν η υγεία τους επιτρέπει ακιν- 
δύνως την παρακολούθηση του προγράμματος. Σε περίπτωση που δεν 
κρίνονται ικανοί ή αρνούνται τη φοίτηση, δεν εξελίσσονται περαιτέρω. 

2. Στο άρθρο 38 του Π.Δ. 496/1987 «Προέλευση, προσόντα, κατά¬ 
ταξη κ.λπ του αστυνομικού προσωπικού του Υπουργείου Δημόσιας Τά¬ 
ξης» (Α' 229) προστίθεται παράγραφος 3 έχουσα ως εξής: 

«3. Ειδικά οι γυναίκες που κρίνονται μη ικανές λόγω κύησης ή λο¬ 
χείας, εισάγονται για φοίτηση στη Σχολή Αρχιφυλάκων, είτε στην ίδια 
εκπαιδευτική περίοδο, με τους περιορισμούς της διάταξης της παρ. 8 
του άρθρου 33 του Π.Δ. 585/1985, όπως ισχύει κάθε φορά, είτε στην 
επόμενη, εφόσον κριθούν ικανές από την Α.Υ.Ε. και δεν απώλεσαν τα 
απαιτούμενα προσόντα, εκτός του ορίου ηλικίας. 

Αν στην τελευταία περίπτωση συντρέχει νέα κύηση ή λοχεία, εισάγο- 
νται για φοίτηση στη Σχολή, το αργότερο την αμέσως επόμενη εκπαι¬ 
δευτική περίοδο, εφόσον κριθούν ικανές σύμφωνα με τα ανωτέρω. Μετά 
την αποφοίτησή τους εντάσσονται, ανάλογα με τη βαθμολογία τους, 
στον πίνακα των συναδέλφων τους, με τους οποίους αποφοιτούν μαζί. 

Άρθρο 3 

Ενοποίηση θέσεων αστυκτηνιάτρων αξιωματικών 

Οι οργανικές θέσεις των Αστυκτηνιάτρων Αστυνομικών Διευθυντών, 
Αστυνομικών Υποδιευθυντών και Αστυνόμων Α’, που προβλέπονται 


από το άρθρο 23 παρ. 4 του Ν. 1481/1984 καθίστανται ενιαίες. 

Άρθρο 4 

Αύξηση θέσεων ανιχνευτών - εξουδετερωτών βομβών 

Οι θέσεις του αστυνομικού προσωπικού, που προβλέπονται από την 
παρ. 2 του άρθρου 2 του Π.Δ. 357/1986 (Α' 157) και από το άρθρο 2 
του Π.Δ. 242/1988 (Α' 104), αυξάνονται κατά δέκα. 

Άρθρο 5 

Προγραμματισμός - Χορήγηση αδειών 

’Οπου από τις διατάξεις των άρθρων 13 και 14 του Π.Δ. 27/1986 
(Α’ 11) δεν προβλέπονται αρμόδιοι για τον προγραμματισμό και την 
έγκριση χορήγησης των αδειών του αστυνομικού προσωπικού, αρμοδιό¬ 
τητα αυτή ασκείται από τους αξιωματικούς διοικητές Υπηρεσιών για το 
προσωπικό των Υπηρεσιών τους. Για τα ίδια θέματα των αδειών των 
διοικητών, αρμόδιοι καθίστανται οι διευθυντές ή διοικητές των προϊστα¬ 
μένων τους Υπηρεσιών. 

Άρθρο 6 

Δευτεροβάθμιο Συμβούλιο Κρίσης Αστυφυλάκων, 
Αρχιφυλάκων και Ανθ/μων 

Το Δευτεροβάθμιο Συμβούλιο Κρίσης για την παραμονή των Αστυ¬ 
φυλάκων στο Σώμα, που προβλέπεται από την παρ. 2 του άρθρου 47 
του Ν. 1481/1984 αποτελείται από ένα Ταξίαρχο, ως πρόεδρο και δύο 
Αστυνομικούς Διευθυντές, ως μέλη. 

Άρθρο 7 

Τροποποίηση διατάξεων 

Οι αρμοδιότητες των εδαφίων ε και στ του άρθρου 22 του Π.Δ. 582/ 
1984 (Α' 208) υπάγονται, ως έχουν, στις αρμοδιότητες του άρθρου 20 
του ίδιου Π.Δ/τος. ■ Λ ' 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσέως. 

Στον Υφυπουργό Δημόσιας Τάξης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΔΗΜΗΤΡΙΟΣ ΤΣΟΒΟΛΑΣ ΣΗΦΗΣ ΒΑΛΥΡΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 203 (5) 

Τροποποίηση διατάξεων του Π.Δ. 584/1985 «Οργάνωση και λειτουρ¬ 
γία Υγειονομικής Υπηρεσίας της Ελληνικής Αστυνομίας» (Α-204). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 1481/1984 «Οργανισμός Υπουργείου Δη¬ 
μόσιας Τάξης» (Α-152), όπως αντικαταστάθηκε με το άρθρο 1 του Ν. 
1590/1986 (Α-49) και των άρθρων 38 και 53 του ίδιου νόμου. 

β. Του άρθρου 33 του Π.Δ. 582/1984 «Σύσταση, οργάνωση και λει¬ 
τουργία των Κεντρικών και Περιφερειακών Υπηρεσιών του Υπουργείου 
Δημόσιας Τάξης» (Α-208). 

γ. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α-51). 

2. Την αριθ. 7004/3/8 από 21.12.1988 απόφαση του Πρωθυ- 

πουργού και του Υπουργού Δημόσιας Τάξης «Ανάθεση αρμοδιοτήτων 
στον Υφυπουργό Δημόσιας Τάξης, Σήφη Βαλυράκη» (Β-921). 

3. Την αριθ. 231/1989 Γνωμοδότηση του Συμβουλίου της Επικρά¬ 
τειας, ύστερα από πρόταση του Υφυπουργού Δημόσιας Τάξης, αποφασί¬ 
ζουμε: 

Άρθρο μόνο 

α. Η παράγραφος 1 του άρθρου 11 του Π.Δ. 584/1985 αντικαθί¬ 
σταται ως εξής: 

«1. Υποδιευθυντής της Διεύθυνσης Υγειονομικού είναι ο αρχαιότερος 
των Ταξιάρχων υγειονομικών, από αυτούς που υπηρετούν στην περιφέ¬ 
ρεια της Γενικής Αστυνομικής Διεύθυνσης Αττικής (Γ.Α.Δ.Α.), ο οποίος 
και αναπληρώνει το Διευθυντή στα καθήκοντά του, ελλείποντα, απάντα 
ή κωλυόμενο, με εξαίρεση την περίπτωση α της παραγράφου 1 του άρ¬ 
θρου 58 του παρόντος διατάγματος». 

β. Η περίπτωση α της παραγράφου 1 του άρθρου 54 του Π.Δ. 584/ 
1985 αντικαθίσταται ως εξής: 

«α. Ένα Ταξίαρχο της Διεύθυνσης Υγειονομικού, που υπηρετεί στην 
περιφέρεια της Γ.Α.Δ.Α. με αναπληρωτή του τον αρχαιότερο υγειονο¬ 
μικό Αξιωματικό από τα τακτικά ή αναπληρωματικά μέλη, ως Πρόε¬ 
δρο. Αν δεν υπάρχει Ταξΐαρχος Υγειονομικός στην περιφέρεια της 
Γ.Α.Δ.Α. Πρόεδρος ορίζεται ο αρχαιότερος Αστυνομικός Υγειονομικός 
Διευθυντής». 

Στον Υφυπουργό Δημόσιας Τάξης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 13 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΣΗΦΗΣ ΒΑΛΥΡΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 204 (6) 

Αποδοχή καταθέσεων σε Κοινό Λογαριασμό από την Τράπεζα ΜΑΚΕ¬ 
ΔΟΝΙΑΣ - ΘΡΑΚΗΣ Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 τουΝ. 5638/1932 «Περί καταθέσεως 
σε κοινό λογαριασμό» (ΦΕΚΆ/307). 

_ 2. Την αριθμ. 138/8.12.1988 Πράξη του Υπουργικού Συμβουλίου 
(ΦΕΚ Α/294). 

3. Την αριθμ. Β3/139/16.2.1987 απόφαση του Πρωθυπουργού 
και του Υπουργού Εμπορίου για ανάθεση αρμοδιοτήτων στον Υφυ¬ 
πουργό Εμπορίου (ΦΕΚ Β/90). 

4. Την αριθμ. 106/8.2.1989 Γνωμοδότηση του Συμβουλίου της 
Επικράτειας μετά από πρόταση του Υφυπουργού Εμπορίου, αποφασί¬ 
ζουμε: 

Άρθρο μόνο 

Η Τράπεζα «ΜΑΚΕΔΟΝΙΑΣ - ΘΡΑΚΗΣ Α.Ε.» μπορεί να, δέχεται 
καταθέσεις σε κοινό λογαριασμό (10ΙΝΤ Α(ΧΟϋΝΤ) με τους όρους 
που καθορίζονται κάθε φορά από την Τράπεζα της Ελλάδος. 

Στον Υφυπουργό Εμπορίου αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 6 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

Γ. ΔΑΣΚΑΛΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 205 (7) 

Αποδοχή καταθέσεων σε Κοινό Λογαριασμό από την ΕΛΛΗΝΟΓΑΛ- 
ΛΙΚΗ ΤΡΑΠΕΖΑ ΔΙΕΘΝΟΥΣ ΕΜΠΟΡΙΟΥ ΚΑΙ ΝΑΥΤΙΛΙΑΣ 
Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 του Ν. 5638/1932 «Περί καταθέσεως 
σε κοινό λογαριασμό» (Φ.Ε.Κ. Α/307). 

2. Την αριθμ. 144/22.12.1988 Πράξη του Υπουργικού Συμβου¬ 
λίου (Φ.Ε.Κ. Α' 294Υ 

3. Την αριθμ. Β3/139/16.2.1987 απόφαση του Πρωθυπουργού 
και του Υπουργού Εμπορίου για ανάθεση αρμοδιοτήτων στον Υφυ¬ 
πουργό Εμπορίου (Φ.Ε.Κ. Β' 90). 

4. Την αριθμ. 118/8.2.1989 Γνωμοδότηση του Συμβουλίου της 
Επικράτειας μετά από πρόταση του Υφυπουργού Εμπορίου, αποφασί¬ 
ζουμε: 

Άρθρο μόνο 

Η «ΕΛΛΗΝΟΓΑΛΛΙΚΗ ΤΡΑΠΕΖΑ ΔΙΕΘΝΟΥΣ ΕΜΠΟΡΙΟΥ 
ΚΑΙ ΝΑΥΤΙΛΙΑΣ Α.Ε.» μπορεί να δέχεται καταθέσεις σε κοινό λογα¬ 
ριασμό, σύμφωνα με τις διατάξεις του άρθρου 7 του Ν. 5638/32 με 
τους όρους που καθορίζονται κάθε φορά από την Τράπεζα της Ελλάδος. 

Στον Υφυπουργό Εμπορίου αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 6 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

Γ. ΔΑΣΚΑΛΑΚΗΣ 
--♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 206 ( 8 ) 

Προσαρμογή της ελληνικής νομοθεσίας προς τις διατάξεις της Οδηγίας 
του Συμβουλίου των Ευρωπαϊκών Κοινοτήτων 77/796/ΕΟΚ της 
12ης Δεκεμβρίου 1977 «περί της αμοιβαίας αναγνωρίσεως των δι¬ 
πλωμάτων, πιστοποιητικών και άλλων τίτλων των οδικών μεταφο¬ 
ρέων εμπορευμάτων και μεταφορέων επιβατών» και «περί των μέ¬ 
τρων προς διευκόλυνση της πραγματικής ασκήσεως του δικαιώμα¬ 
τος εγκαταστάσεως των μεταφορέων αυτών», όπως τροποποιήθηκε 
με την Οδηγία 80/1180/ΈΟΚ της 4ης Δεκεμβρίου 1980. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 4 του Ν. 1338/1983 «Εφαρμογή του κοινοτικού δι¬ 
καίου» (ΦΕΚ 34) όπως το άρθρο αυτό αντικαταστάθηκε με την παρά¬ 
γραφο 4 του άρθρου 6 του Ν. 1440/1984 «Συμμετοχή της Ελλάδας 
στο κεφάλαιο, στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής Κοινότητας Άν¬ 
θρακα και Χάλυβα και του Οργανισμού Εφοδιασμού «ΕΥΡΑΤΟΜ» 
(Α/70) και το άρθρο 7 του Ν. 1775/1988 «Εταιρείες παροχής επιχει¬ 
ρηματικού κεφαλαίου και άλλες διατάξεις» (Α/101). 

2. Την αριθ. 705/1988 γνωμοδότηση του Συμβουλίου της Επικρά¬ 
τειας, με πρόταση του Υπουργού Μεταφορών και Επικοινωνιών και του 
Υπουργού Εθνικής Οικονομίας, αποφασίζουμε: 

Άρθρο 1 

Σκοπός διατάγματος 

Σκοπός του παρόντος διατάγματος είναι η προσαρμογή της Ελληνι¬ 
κής νομοθεσίας προς τις διατάξεις της Οδηγίας του Συμβουλίου των 
Ευρωπαϊκών Κοινοτήτων 77/796/ΕΟΚ της 12ης Δεκεμβρίου 1977 
«περί της αμοιβαίας αναγνωρίσεως των διπλωμάτων, πιστοποιητικών 
και άλλων τίτλων των οδικών μεταφορέων εμπορευμάτων και μεταφο- 

ρέων επιβατών και περί των μέτρων προς διευκόλυνση της πραγματι¬ 
κής ασκήσεως του δικαιώματος εγκαταστάσεως των μεταφορέων αυ¬ 
τών», που δημοσιεύθηκε στην ελληνική γλώσσα στην Επίσημη Εφημε¬ 
ρίδα των Ευρωπαϊκών Κοινοτήτων (τεύχος 06/002 της 31ης Δεκεμ¬ 
βρίου 1980 σελίδα 11), όπως τροποποιήθηκε: 

α) με την Οδηγία 80/1180/ΕΟΚ της 4ης Δεκεμβρίου 1980 «περί 
τροποποιήσεως, συνεπεία της προσχωρήσεως της Ελλάδος, της Οδη¬ 
γίας 77/796/ΕΟΚ «περί αμοιβαίας αναγνωρίσεως των διπλωμάτων 
κ.λπ.» που δημοσιεύθηκε στην ελληνική γλώσσα στην Επίσημη Εφημε¬ 
ρίδα των Ευρωπαϊκών Κοινοτήτων (τεύχος 06/003 της 31ης Δεκεμ¬ 
βρίου 1980, σελίδα 6) και 

β) με το άρθρο 378 της Πράξης για την προσχώρηση του Βασιλείου 
της Ισπανίας και της Πορτογαλικής Δημοκρατίας στις Ευρωπαϊκές 
Κοινότητες, η οποία κυρώθηκε με τον Ν. 1572/85 (ΦΕΚ 193). 

Άρθρο 2 

Ελεύθερη εγκατάσταση οδικών μεταφορέων 

Επιτρέπεται η εγκατάσταση στην ελληνική επικράτεια φυσικών προ¬ 
σώπων ή επιχειρήσεων, που ασχολούνται με οδικές μεταφορές εμπορευ¬ 
μάτων ή προσώπων και έχουν την έδρα τους σ’ άλλο κράτος-μέλος της 
ΕΟΚ, εφόσον πληρούν τις προϋποθέσεις των Προεδρικών Διαταγμάτων 
586/1988 (Α/282) και 57/1989 (Α/28). 

Η απόκτηση από τα παραπάνω φυσικά πρόσωπα ή επιχειρήσεις οχη¬ 
μάτων δημόσιας χρήσης γίνεται σύμφωνα με την ελληνική νομοθεσία. 

Άρθρο 3 

Αναγνώριση πιστοποιητικού αξιοπιστίας 

1. Προκειμένου να αποδειχθεί ότι το φυσικό πρόσωπο που είναι υπή¬ 
κοος άλλου κράτους-μέλους της ΕΟΚ πληροί τους όρους της αξιοπι¬ 
στίας, όπως αυτοί ορίζονται στις διατάξεις των Προεδρικών Διαταγμά¬ 
των 586/1988 (Α/282) και 57/1989 (Α/28) απαιτείται βεβαίωση 
που χορηγείται από αρμόδια δικαστική ή διοικητική αρχή της χώρας 
καταγωγής ή προέλευσής του, που να πιστοποιεί ότι πληρούνται οι πα¬ 
ραπάνω όροι. 

2. Αν η χώρα καταγωγής ή προέλευσης δεν χορηγεί τη βεβαίωση 
που αναφέρεται στην προηγούμενη παράγραφο, αυτή μπορεί ν’ αντικα- 
τασταθεί από ένορκη δήλωση ή υπεύθυνη δήλωση του ενδιαφερόμενον 
ενώπιον αρμόδιαις δικαστικής ή διοικητικής αρχής ή συμβολαιογράφου 
της χώρας καταγωγής ή προέλευσης, που χορηγεί βεβαίωση περί του 
όρκου αυτού ή περί της υπεύθυνης δήλωσης. Η δήλωση περί μη πτώ¬ 
χευσης είναι δυνατό να γίνει επίσης ενώπιον αρμόδιου επαγγελματικού 
οργανισμού της ίδιας αυτής χώροις. 

3. Τα έγγραφα που εκδίδονται σύμφωνα με τις προηγούμενες παρα¬ 

γράφους 1 και 2 δεν γίνονται δεκτά αν υποβληθούν μετά την πάροδο 
τριών μηνών από την ημερομηνία έκδοσής τους. Ο όρος αυτός ισχύει 
επίσης και για τις δηλώσεις που γίνονται σύμφωνα με την προηγούμενη 
παράγραφο. - 

Άρθρο 4 

Οικονομική επιφάνεια 

Προκειμένου να αποδειχθεί ότι το φυσικό πρόσωπο που είναι υπήκοος 
άλλου κράτους-μέλους της ΕΟΚ ή η επιχείρηση μεταφορών που είναι 
εγκατεστημένη σε άλλο κράτος-μέλος της ΕΟΚ πληροί τους όρους της 
οικονομικής επιφάνειας, όπως αυτοί ορίζονται στις σχετικές διατάξεις 
των Προεδρικών Διαταγμάτων 586/1988 (Α/282) και 57/1989 
(Α/28), απαιτείται σχετική βεβαίωση από Τράπεζα ή παρεμφερή οργα¬ 
νισμό της χώρου; καταγωγής ή προέλευσης. Η οικονομική επιφάνεια 
μπορεί να αποδεικνύεται και με βεβαίωση Πιστωτικού Φορέα που 
εδρεύει στην Ελλάδα, ότι υπάρχει λογαριασμός κατάθεσης ύψους τουλά¬ 


χιστον ίσου προς τα καθοριζόμενα στο άρθρο 3 παράγραφος 4 των πα¬ 
ραπάνω διαταγμάτων. 

Άρθρο 5 

Αναγνώριση πιστοποιητικού επαγγελματικής ικανότητοις 

1. Προκειμένου να αποδειχθεί ότι το φυσικό πρόσωπο που είναι υπή¬ 
κοος άλλου κράτους-μέλους της ΕΟΚ πληροί την προϋπόθεση της 
επαγγελματικής ικανότητας, απαιτείται βεβαίωση της αρμόδιου; αρχής 
του κράτους καταγωγής ή προέλευσής του, ότι πέρασε με επιτυχία τις 
εξετάσεις μετά από παρακολούθηση κύκλου μαθημάτων ή πρακτική 
άσκηση τριών ετών. 

2. Για τα φυσικά πρόσωπα ή τις επιχειρήσεις μεταφορών που έχουν 
λάβει άδεια να ασκούν σε άλλο κράτος-μέλος της ΕΟΚ το επάγγελμα 
του οδικού μεταφορέα επιβατών ή μεταφορέα εμπορευμάτων στον το¬ 
μέα των εθνικών ή διεθνών μεταφορών πριν από. την 1η Ιαινουαρίου 
1975, οιναγνωρίζεται ως επαρκής απόδειξη της επαγγελματικής ικα¬ 
νότητας η βεβαίωση της αρμόδιου; δημοσίου; αρχής, περί πραγματικής 
άσκησης της δραστηριότητας αυτής σε κράτος-μέλος επί τρία έτη. Η 
δραστηριότητα αυτή δεν πρέπει να έχει παύσει πριν από πέντε και πλέον 
έτη από την ημερομηνία κατάθεσης της βεβαίωσης. Προκειμένου για 
φυσικά πρόσωπα υπηκόους της Ισπανίας και Πορτογοιλίας ή για επιχει-, 
ρήσεις μεταφορών εγκατεστημένες στις αυτές χώρες, οιντί της ημερομη¬ 
νίας 1.1.1975 ισχύει η ημερομηνία 1.1.1983. 

3. Προκειμένου για επιχείρηση μεταφορών, η πραγματική άσκηση 
των δραστηριοτήτων βεβαιώνεται για ένα από τα φυσικά πρόσωπα τα 
οποία διευθύνουν στην πραγματικότητα τη δραστηριότητα των μεταφο¬ 
ρών της επιχείρησης. 

Άρθρο 6 '· 

Μεταφορικές επιχειρήσεις 

Το παρόν διάταγμα αφορά τις επιχειρήσεις μεταφορών μόνον εφόσον 
πρόκειται για εταιρείες που έχουν συσταθεί σύμφωνα με τη νομοθεσία 
ενός κράτους-μέλους και οι οποίες έχουν την καταστατική τους έδρα, 
την κεντρική τους διοίκηση ή την κύρια εγκατάστασή τους εντός της 
Κοινότητας. 

Ως «Εταιρείες» νοούνται οι εταιρείες αστικού ή εμπορικού δικαίου, 
συμπεριλαμβανομένων των συνεταιρισμών και των άλλων νομικών 
προσώπων δημόσιου ή ιδιωτικού δικαίου, με εξαίρεση εκείνα που δεν 
επιδιώκουν κερδοσκοπικό σκοπό. 

Άρθρο 7 

Χορήγηση πιστοποιητικών 

Στην Ελλάδα τα πιστοποιητικά αξιοπιστίας, οικονομικής επιφάνειας 
και επαγγελματικής ικανότητοις χορηγούνται από ειδικές Επιτροπές 
του Υπουργείου Μεταφορών και Επικοινωνιών. Με απόφαση του 
Υπουργού Μεταφορών και Επικοινωνιών καθορίζονται η σύνθεση των 
Επιτροπών αυτών, οι διαδικασίες χορήγησης των πιστοποιητικών αυ¬ 
τών *αι κάθε άλλη λεπτομέρεια αναγκαία για την εφαρμογή του παρό¬ 
ντος διατάγματος. 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από την ημερομηνία δη¬ 
μοσίευσής του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΏΝ & ΕΠΙΚΟΙΝΩΝΙΩΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΑΝΝΗΣ ΧΑΡΑΛΑΜΠΟΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

(9) 

Πράξη 47 της 13 Απριλίου 1989 
Παραχώρηση κοινόχρηστης έκτασης 505.025 τ.μ. του αγροκτήματος 
Φερών Ν. Έβρου, στο Ταμείο Εθνικής Άμυνας (ΤΕΘΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως θε¬ 
μάτων και διαθέσεως τών αποστραγγισθεισών γαιών-ελών Λυσιμαχίας 
και Τριχωνίδος και άλλων τινών διατάξεων». 

2. Το αριθ. 124225/28.3.89 έγγραφο του Υφυπουργού Γεωργίας 
Κώστα Τσιγαρίδα, για παραχώρηση, κατά χρήση, κοινόχρηστης έκτα¬ 
σης 505.025 τ.μ. του αγροκτήματος Φερών Ν. Έβρου, στο Ταμείο 
Εθνικής Άμυνας (ΤΕΘΑ), για τις ανάγκες στρατωνισμού των μονάδων 
του. 

3. Εισήγηση του Υπουργού Γεωργίου; για το ίδιο θέμα. 

4. Τα στοιχεία του σχετικού φακέλου, αποφασίζει 
Παραχωρεί, κατά χρήση, στο Ταμείο Εθνικής Άμυνας (ΤΕΘΑ), για 

τις ανάγκες στρατωνισμού των μονάδων του, έκταση 505.025 τ.μ. του 
αγροκτήματος Φερών Ν. Έβρου, όπως αυτή εμφανίζεται στο με κλί¬ 
μακα 1:5000 πρόχειρο απόσπασμα διοιγράμματος του Γραφείο Τοπο¬ 
γραφικής Ν. Έβρου και ειδικότερα τα παρακάτω τεμάχια: 

1. Το αριθ. 5368γ τεμάχιο με έκταση 412.850 τ.μ. 

2. Το αριθ. 4713δ τεμάχιο με έκταση 18.000 τ.μ. 

3. Το αριθ. 4691γ τεμάχιο με έκταση 22.125 τ.μ. 

4. Το αριθ. 4698β τεμάχιο με έκταση 0.800 τ.μ. 

5. Το αριθ. 4614 τεμάχιο με έκταση 10.500 τ.μ. 

6. Το αριθ. 4979 τεμάχιο με έκταση 5.625 τ.μ. 

7. Το αριθ. 4960 τεμάχιο με έκταση 12.000 τ.μ. 

8. Το αριθ. 5369 τεμάχιο με έκταση 13.062 τ.μ. 

9. Το αριθ. 537.0 τεμάχιο με έκταση 10.063 τ.μ. 

Η παραχώρηση τελεί υπό τον όρο της ανάκλησης, σε περίπτωση που 
δεν πραγματοποιηθεί ο σκοπός για τον οποίο παραχωρείται η έκταση. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές αντίγραφο 

Ο Γραμματέας του Υπουργικού Συμβουλίου · 
ΣΩΤΗΡΗΣ ΛΥΤΡΑΣ 

-♦- 

( 10 ) 

Πράξη 48 της 13 Απριλίου 1989 

Παραχώρηση κοινόχρηστης έκτασης 128.345 στρεμμάτων στο Τεχνο¬ 
λογικό Εκπαιδευτικό Ίδρυμα (Τ.Ε.Ι.) Μεσολογγίου (παράρτημα 
Ιωαννίνων). 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως θε¬ 
μάτων και διαθέσεως των αποστραγγισθεισών γαιών-ελών Λυσιμαχίας 
και Τριχωνίδος και άλλων τινών διατάξεων». 

2. Το αριθ. 128884/Π.Ε./14.3.89 έγγραφο του Υφυπουργού Γε¬ 
ωργίου; Κώστα Τσιγαρίδα, για παραχώρηση, από τα κοινόχρηστα τε¬ 
μάχια Αναδασμού Ανατολή Ν. Ιωαννίνων, κοινόχρηστης έκτασης 
128.345 στρεμμάτων, συνολικά, στο ΤΕΙ Μεσολογγίου (παράρτημα 
Ιωοιννίνων), για την κατασκευή κτιριακών εγκαταστάσεων στεγάσεως 
του Παραρτήματος Τ.Ε.Ι. Ιωαννίνων. 

3. Εισήγηση του Υπουργού Γεωργίας για το ίδιο θέμα. 

4. Τα στοιχεία του σχετικού φακέλου, αποφασίζει: 

Παροιχωρεί δωρεάν κατά πλήρη κυριότητα, νομή και κατοχή τα με 

αριθμό 7α (έκταση 30.017 τ.μ.) και 7β (έκταση 98,328 τ.μ.) κοινό¬ 
χρηστα τεμάχια του Αναδασμού Ανατολή Ν. Ιωαννίνων, συνολικής 
έκτασης 128,345 στρεμμάτων, στο Τεχνολογικό Εκπαιδευτικό 
Ίδρυμα (Τ.Ε.Ι.) Μεσολογγίου (Παράρτημα Ιωαννίνων), για την κατα¬ 
σκευή κτιριακών εγκαταστάσεων στεγάσεως του παραρτήματος Ιωαν¬ 
νίνων), που ανήκει στο ανωτέρω Τ.Ε.Ι. 


Η ανωτέρω παραχώρηση τελεί υπό τους όρους: 
α) της ανάκλησης σε περίπτωση μη πραγματοποιήσεως του σκοπού 
για τον οποίο παραχωρείται η έκταση και 

β) εφόσον δημιουργηθεί νέο Τ.Ε.Ι., στο οποίο θα υπαχθεί το παράρ¬ 
τημα Ιωαννίνων, η κυριότητα της έκτασης περιέρχεται στο νέο Τ.Ε.Ι. 
από της ιδρύσεώς του. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

-♦- 

ΑΠΟΦΑΣΕΙΣ 

(Π) 

Πράξη Διοικητική αριθμ. 1513/10.4.89 
(Άρθρο 1 του Ν. 1266/82) 

Τροποποίηση της ΠΔ/ΤΕ 1497/20.3.89 που αφορά τη διάθεση ποσο¬ 
στού των καταθέσεων του Ταχυδρομικού Ταμιευτηρίου για την χρη¬ 
ματοδότηση των Οργανισμών Κοινωνικής Ασφάλισης. 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ, 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) τις διατάξεις του άρθρου 32 του Καταστατικού της Τράπεζας της 
Ελλάδος, σχετικά με την αναπλήρωση του Διοικητή της σε περίπτωση 
απουσίας του, 

γ) τις ΠΔ/ΤΕ 1497/20.3.89 και 1505/30.3.89, 
δ) το από 31.3.89 (ΑΠ 958) έγγραφο του Ταχυδρομικού ταμιευτη¬ 
ρίου, αποφάσισε: 

να τροποποιήσει την ΠΔ/ΤΕ 1497/20.3.89 και να καθορίσει ότι η 
σταδιακή προσαρμογή της υποχρέωσης του Ταχυδρομικού Ταμιευτη¬ 
ρίου πραγματοποιείται ως εξής: 

α) Με αξία την 20.3.89 η υποχρέωση ανέρχται σε ποσοστό 1% του 
υφισταμένου την 28.2.89 υπολοίπου των καταθέσεων που αποτελούν 
τη βάση υπολογισμού. 

β) Με αξία την 15.5.89 η υποχρέωση ανέρχεται σε ποσοστό 2% του 
υφιστάμενου την 30.4.89 υπολοίπου των καταθέσεων που αποτελούν 
τη βάση υπολογισμού. 

γ) Με αξία την 15.6.89 η υποχρέωση ανέρχεται σε ποσοστό 3% του 
υφισταμένου την 31.5.89 υπολοίπου των καταθέσεων που αποτελούν 
τη βάση υπολογισμού. 

Κατα τα λοιπά οι διατάξεις της ΠΔ/ΤΕ 1497/20.3.89 όπως διευ¬ 
κρινίσθηκε με την ΠΔ/ΤΕ 1505/30.3.89, παραμένουν αμετάβλη¬ 
τες. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Υποδιοικητής 
Ε. ΠΑΠΑΓΕΩΡΓΙΟΥ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 12 ) 

Διορθώνεται το Π. Διάταγμα 611 που δημοσιεύτηκε στο ΦΕΚ 295 
της 30.12.88 (τ.Α') από το λανθασμένο «13. Περιφέρεια Κυπαρισσίας» 
στο ορθό «Πρωτοδικείο Κυπαρισσίας» και «16. Ειρηνοδικείο Πατρών» 
στο ορθό «Πρωτοδικείο Πατρών». 

(Από το Υπουργείο Δικαιοσύνης) 


Στο Π.Δ. 143/1989 «Τροποποίηση διατάξεων σχετικών» με όρους 
και προϋποθέσεις εγκαταστάσεως και λειτουργίας αντλιών καυσίμων 
και κυκλοφοριακής σύνδεσης εγκαταστάσεων μετά των οδών» που δη- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩε 


(ΤΕνχο £ πρητο) 




ιοαιεύθηκε στο ΦΕΚ 69/Α/89 γίνονται οι παρακάτω διορθώσεις 
σφαλμάτων: 

α) Άρθρο 1, στίχος 4ος: Η λέξη από το εσφαλμένο «συνδέσεων» διορ¬ 
θώνεται στο ορθό «συνδέσεως». 

β) Άρθρο 2, στίχος 1ος: Η λέξη από το εσφαλμένο «προστίθετααι» 
διορθώνεται στο ορθό «προστίθεται». 

γ) Άρθρο 2, στίχος 6ος: Η λέξη από το εσφαλμένο «επιδράβυνσης» 
διορθώνεται στο ορθό «επιβράδυνσης». 

δ) Άρθρο 3, στίχος 4ος-5ος: Η λέξη από το εσφαλμένο «απόστασης» 
διορθώνεται στο ορθό «απόσταση». 

ε) Άρθρο 3, στίχος 11ος: Από το εσφαλμένο «του» διορθώνεται στο 
ορθό «το». 

στ) Άρθρο 4, Σχέδιο Ε, στίχος 12ος η λέξη από το εσφαλμένο «επτε- 
κείνονται» διορθώνεται στο ορθό «επεκτείνονται». 

ζ) Άρθρο 8, στίχος 1ος: Από το εσφαλμένο «Β.Δ. 465/709» διορθώ¬ 


νεται στο ορθό «Β.Δ. 465/70». 

η) Άρθρο 11, παρ 4, περίπτωση δ, στίχος 3ος: Μετά τη λέξη οδό 
προστίθεται η λέξη «μέχρι» που παραλείφθηκε από παραδρομή. 

θ) Άρθρο . 13, στίχος 5ος: Η λέξη από το εσφαλμένο «παρέχεται» 
διορθώνεται στο ορθό «παρέρχεται». 

ι) Άρθρο 14, στίχος 1ος: Η λέξη από το εσφαλμένο «παραγράφου 
18» διορθώνεται στο ορθό «παραγράφου Ιε». 

ια) Άρθρο 15, στίχος 1ος: Πριν από τη λέξη «η περίπτωση» να γρα¬ 
φεί ο αριθμός 1. 

ιβ) Άρθρο 17, στίχος 1ος: Η φράση «η περίπτωση στο» διορθώνεται 
στο ορθό «η περίπτωση στ». 

ιγ) Άρθρο 19, παρ. 2, στίχος 1ος: Η λέξη από το εσφαλμένο «παράρ¬ 
τημα» διορθώνεται στο ορθό «πρατήρια». 

(Από το Υπουργείο Μεταφορών και Επικοινωνιών) 



ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΓΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39 762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θά σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β - 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμη.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5 % υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















